Proljeće je jedno od četiri godišnja doba. Na prvi dan proljeća dan i noć jednako traju (proljetna ravnodnevica). Postoje tri razdoblja kroz proljeće: *pretproljeće* počinje u vrijeme pojavljivanja proljetnica, često zvanih *"vjesnici proljeća"*; *rano proljeće* razdoblje je kad se pojavljuju cvjetovi i listići na drveću, a *pravo proljeće* razdoblje je u kojem lista mnoštvo listopadnog drveća. Najpoznatiji vjesnici proljeća su [kockavica](http://hr.wikipedia.org/wiki/Kockavica), [šumarica](http://hr.wikipedia.org/w/index.php?title=%C5%A0umarica&action=edit&redlink=1), podlijesak ([šafran](http://hr.wikipedia.org/wiki/%C5%A0afran)), [visibaba](http://hr.wikipedia.org/wiki/Visibaba) i [jaglac](http://hr.wikipedia.org/wiki/Jaglac).

Zanimljivosti o proljeću

U starom se Rimu prvi dan proljeća slavio kao početak jedne nove godine. Davno prije Rimljana, Kelti su slavili prvi dan proljeća kao uskrsnuće Sunca. Proljeće je za mnoge imalo značenje buđenja,stvaranja i rađanja nečeg novog. Dobar primjer za to je popularna građevina Stonehenge. On je konstruiran na jedinstven način, pa se tako u zoru prvog dana proljeća Sunce izdiže točno iznad menhira.